**Správa**

**o výchovno-vzdelávacej činnosti, jej výsledkoch a podmienkach za školský rok 2018/2019**

**Podľa vyhlášky Ministerstva Školstva SR 9/2006 Z.z.**

***§ 2. ods. 1 a***

**Základné identifikačné údaje**

|  |  |
| --- | --- |
| **Názov školy** | Základná škola s materskou školou Hrabkov 159 |
| **Adresa školy** | Hrabkov 159 |
| **Telefón** | +421517956161 |
| **E-mail** | zshrabkov@zshrabkov.edu.sk |
| **WWW stránka** | zshrabkov.edupage.org |
| **Zriaďovateľ** | obec Hrabkov |

**Vedúci zamestnanci školy**

|  |  |  |  |
| --- | --- | --- | --- |
|  | **Priezvisko, meno** | **Telefón** | **e-mail** |
| **Riaditeľ** | PaedDr.Radoslav Ruščák | 051/7956161 | zshrabkov@zshrabkov.edu.sk |
| **ZRŠ** | Monika Joščáková | 051/7956134 | zshrabkov@zshrabkov.edu.sk |

**Rada školy**

|  |  |
| --- | --- |
|  | **Titl., priezvisko, meno** |
| **predseda** | Mgr. Aurélia Vasočáková |
| **pedagogickí zamestnanci** | Erika Aronová |
| **ostatní zamestnanci** | p. Šelembová |
| **zástupcovia rodičov** | p. Centková |
|  | p. Hovanová |
|  | p. Heldák |
|  | p. Matvejová |
| **zástupca zriaďovateľa** | Monika Aronová |
| **iní** | p. Galdun |

**Poradné orgány školy**

|  |  |  |
| --- | --- | --- |
| **Názov MZ a PK** | **Vedúci** | **Zastúpenie predmetov** |
| **PK humanitných predmetov** | Mgr. K. Cehelská | SJL, ANJ, NEJ, DEJ, OBN, NBV, VYV, HUV, VYU, |
| **PK prírodovedných predmetov a telesnej výchovy** | Mgr. M. Toman | MAT, INF, FYZ, CHE, BIO, GEG, THD, TSV |
| **MZ pre primárne vzdelávanie** | Mgr. A. Vasočáková | všetky predmety primárneho vzdelávania |

***§ 2. ods. 1 b***

**Údaje o počte žiakov**

Počet žiakov školy: **65**

Počet tried: **9**( dve triedy spojené )

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ročník:** | **1.** | **2.** | **3.** | **4.** | **5.** | **6.** | **7.** | **8.** | **9.** | **Spolu** |
| **počet tried** | 1 | 1 | 1 | 1 | 1 | 1 | 1 | 1 | 1 | 9 |
| **počet žiakov** | 6 | 4 | 4 | 6 | 12 | 5 | 7 | 10 | 11 | 65 |
| **z toho ŠVVP** |   |   | 1 |   | 1 | 1 | 1 | 2 | 2 | 8 |
| **z toho mimo SR** |   | 1 |   |   | 2 |   |   |   |   | 3 |

***§ 2. ods. 1 c***

**Zapísaní žiaci ZŠ**

Počet zapísaných prvákov k 30.6.2018: *4*

Skutočný počet žiakov 1.ročníka k 15.9.2018: 4

Počet detí s odloženou školskou dochádzkou: *0*

***§ 2. ods. 1 d***

**Úspešnosť žiakov na prijímacích skúškach na SŠ**

|  |  |  |  |  |
| --- | --- | --- | --- | --- |
|  | **Gym 4.roč** | **SOŠ** | **SOU** | **Spolu** |
| **prihlásení** | 1 | 8 | 2 | 11 |
| **prijatí** | 1 | 8 | 2 | 11 |
| **% úspešnosti** | 100 | 100 | 100 | 100 |

***§ 2. ods. 1 e***

**Klasifikácia tried**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trieda** | **ANJ** | **AST** | **BIO** | **CVM** | **CZS** | **DEJ** | **FIG** | **FYZ** | **GEG** | **HUV** | **CHE** | **IFV** | **INF** | **MAT** | **NBV** |
| **I.A** | 1 |   |   |   |   |   |   |   |   | 1 |   |   | 1 | 1 |   |
| **II.A** | 1,67 |   |   |   |   |   |   |   |   | 1 |   |   | 1 | 1,67 |   |
| **III.A** | 1,75 |   |   |   |   |   |   |   |   | 1 |   |   | 1 | 2,25 |   |
| **IV.A** | 1,5 |   |   |   |   |   |   |   |   | 1 |   |   | 1 | 2 |   |
| **V.A** | 1,33 |   | 1,89 |   |   | 1,56 |   |   | 1,33 | 1 |   |   | 1,11 | 2,1 |   |
| **VI.A** | 2 |   | 2,4 |   |   | 2,4 |   | 2,2 | 2,6 | 1 |   |   | 1,2 | 2,8 |   |
| **VII.A** | 2,14 |   | 2,43 |   |   | 2 |   | 2,14 | 1,86 | 1 | 2,29 |   | 1,29 | 2,57 |   |
| **VIII.A** | 2,5 |   | 2,5 |   |   | 2,2 |   | 1,9 | 1,3 | 1 | 2,1 |   | 1,1 | 2,8 |   |
| **IX.A** | 2,64 |   | 2,73 |   |   | 1,91 |   | 2,64 | 1,64 |   | 2,64 |   | 1 | 2,73 |   |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trieda** | **NBI** | **NEJ** | **NJ1roč** | **NJ5** | **OBN** | **OBV** | **NPC** | **PVC** | **PRI** | **PDA** | **PRV** | **RHF** | **SJL** | **Spr** | **SVP** |
| **I.A** |   |   |   |   |   |   |   |   |   |   | 1 |   | 1 | 1 |   |
| **II.A** |   |   |   |   |   |   |   |   |   |   | 1,33 |   | 1,67 | 1 |   |
| **III.A** |   |   |   |   |   |   |   | 1 |   | 1 |   |   | 2,25 | 1 |   |
| **IV.A** |   |   |   |   |   |   |   | 1 |   | 1,83 |   |   | 2,17 | 1 |   |
| **V.A** |   |   |   |   | 1,44 |   |   |   |   |   |   |   | 2,2 | 1 |   |
| **VI.A** |   |   |   |   | 1,4 |   |   |   |   |   |   |   | 2,6 | 1 |   |
| **VII.A** |   | 1,43 |   |   | 1,57 |   |   |   |   |   |   |   | 2,43 | 1 |   |
| **VIII.A** |   | 1,8 |   |   | 1,4 |   |   |   |   |   |   |   | 2,4 | 1 |   |
| **IX.A** |   | 2,55 |   |   | 1,82 |   |   |   |   |   |   |   | 2,82 | 1 |   |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Trieda** | **THD** | **T** | **TSV** | **TEV** | **VLA** | **VYU** | **VYV** | **ZEM** |
| **I.A** |   |   | 1 |   |   |   | 1 |   |
| **II.A** |   |   | 1 |   |   |   | 1 |   |
| **III.A** |   |   | 1 |   | 1 |   | 1 |   |
| **IV.A** |   |   | 1 |   | 1,5 |   | 1 |   |
| **V.A** |   | 1,11 | 1 |   |   |   | 1 |   |
| **VI.A** |   | 1,6 | 1 |   |   |   | 1,2 |   |
| **VII.A** |   | 1,14 | 1 |   |   |   | 1 |   |
| **VIII.A** |   | 1 | 1 |   |   |   | 1 |   |
| **IX.A** |   | 1,36 | 1 |   |   | 1,36 |   |   |

**Prospech žiakov**

|  |  |  |  |  |
| --- | --- | --- | --- | --- |
| **Trieda** | **Počet** | **Prospeli** | **Neprospeli** | **Neklasifikovaní** |
| **I.A** | 6 | 6 | 0 | 0 |
| **II.A** | 4 | 4 | 0 | 0 |
| **III.A** | 4 | 4 | 0 | 0 |
| **IV.A** | 6 | 6 | 0 | 0 |
| **V.A** | 10 | 9 | 0 | 0 |
| **VI.A** | 5 | 5 | 0 | 0 |
| **VII.A** | 7 | 7 | 0 | 0 |
| **VIII.A** | 10 | 10 | 0 | 0 |
| **IX.A** | 11 | 11 | 0 | 0 |

**Dochádzka žiakov**

|  |  |  |  |  |
| --- | --- | --- | --- | --- |
| **Trieda** | **Počet** | **Zamešk. hod.** | **Ospravedlnené** | **Neospravedlnené** |
| **I.A** | 6 | 533 | 533 | 0 |
| **II.A** | 4 | 445 | 445 | 0 |
| **III.A** | 4 | 518 | 518 | 0 |
| **IV.A** | 6 | 494 | 494 | 0 |
| **V.A** | 10 | 727 | 727 | 0 |
| **VI.A** | 5 | 457 | 457 | 0 |
| **VII.A** | 7 | 530 | 530 | 0 |
| **VIII.A** | 10 | 935 | 935 | 0 |
| **IX.A** | 11 | 1139 | 1139 | 0 |

**Výsledky externých meraní**

|  |  |  |
| --- | --- | --- |
| **Názov** | **Počet žiakov** | **Úspešnosť v %** |
| **T 5 SJL** | 9 | 57,4 % |
| **T 5 MAT** | 9 | 64,4 % |
|  |   |   |
| **T9 SJL** | 11 | 52,1 % |
| **T9 MAT** | 11 | 65,8 % |

***§ 2. ods. 1 f***

**Odbory a učebné plány**

Učebné plány sú uplatňované v súlade s pokynmi MŠVVaŠ SR a POP na rok 2018/2019.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Učebný variant** | **1.** | **2.** | **3.** | **4.** | **5.** | **6.** | **7.** | **8.** | **9.** | **Spolu** |
| **Počet tried v ročníku** | 1 | 1 | 1 | 1 | 1 | 1 | 1 | 1 | 1 | 9 |

**Nepovinné predmety**

V tomto školskom roku neboli žiadne nepovinné predmety.

**Rozširujúce hodiny**

|  |  |  |
| --- | --- | --- |
| **Predmet** | **ISCED 1** | **ISCED 2** |
| **SJL** | 4 | 2 |
| **ANJ** | 2 | 0 |
| **NEJ** | 0 | 6 |
| **MAT** | 0 | 4 |
| **INF** | 2 | 1 |
| **BIO** | 0 | 1 |
| **DEJ** | 0 | 1 |
| **OBN** | 0 | 2 |
| **NBV** | 0 | 0 |
| **PRA** | 0 | 0 |
| **TECH** | 0 | 2 |

**Štruktúra tried**

Na 1. stupni ZŠ ( primárne vzdelávanie ) sa učí v dvoch triedach - spojený 1. a 3. ročník, 2. a 4. ročník.

Na 2. stupni ZŚ ( nižšie sekundárne vzdelávanie ) sa učí v každom ročníku v jednej triede - spolu 5 tried.

***§ 2. ods. 1 g***

**Zamestnanci**

|  |  |  |
| --- | --- | --- |
| **Pracovný pomer** | **Počet pedag. prac.** | **Počet nepedag. prac.** |
| **TPP** | 7 | 6 |
| **Znížený úväzok** | 3 | 0 |
| **ZPS** | 0 | 1 |
| **Na dohodu** | 2 | 0 |

**Kvalifikovanosť pedagogických pracovníkov**

|  |  |
| --- | --- |
| **počet** | **kvalifikovaných** |
| **učiteľov** | 12 |
| **vychovávateľov** | 1 |
| **asistentov učiteľa** | 0 |
| **spolu** | 13 |

**Predmety vyučované nekvalifikovane**

Odbornosť vyučovania je zabezpečená na 80 %.

***§ 2. ods. 1 h***

**Vzdelávanie zamestnancov**

|  |  |
| --- | --- |
| **Ďalšie vzdelávanie** | **Počet absolventov** |
| **1.kvalifikačná skúška** | 4 |
| **2.kvalifikačná skúška** | 2 |
| **vysokoškolské pedagogické** | 12 |
| **vysokoškolské nepedagogické** | 0 |

***§ 2. ods. 1 i***

**Prehľad výsledkov súťaží a olympiád**

Žiaci sa zapojili do veľkého množstva súťaží. Na takúto veľkosť školy - počet žiakov a ped. zamestnancov - až nadpriemerne. ( viď nasledujúci bod ) Škola v tomto školskom roku nedosiahla žiadny výraznejší úspech v olympiádach.

**Aktivity a prezentácia na verejnosti**

Matematická olympiáda- obvodové kolo

Pytagoriáda - obvodové kolo

Maks

Klokan

Botanikiáda - krajské kolo na PF UPJŠ Košice

Žiacka liga družstiev v streľbe -družstvo A

Žiacka liga družstiev v streľbe - družstvo B

Malý futbal - obvodové kolo

Futbalový turnaj starších žiakov

Hviezdoslavov kubín - obv. kolo

Cezpoľný beh - obvodová súťaž

Týždeň mobility

Týždeň cudzích jazykov

Burza kníh

***§ 2. ods. 1 j***

**Projekty**

V tomto školskom roku sa škola nezapojila do žiadneho projektu. Hlavným dôvodom bolo, že výzvy mali také podmienky, ktoré sme my, ako malá škola, nemohli splniť. ( z dôvodu počtu žiakov, alebo z dôvodu spoluúčasti )

***§ 2. ods. 1 k***

**Výsledky inšpekčnej činnosti**

V šk. roku 2018/2019 nebola uskutočnená inšpekčná kontrola.

***§ 2. ods. 1 l***

**Materiálno-technické podmienky**

**Priestorové a materiálno-technické podmienky školy**

**a) Priestorové podmienky školy**

Počet používaných miestností a ich stav k 30.6.2019

**Názov Počet Kapacita(ž) Technický stav**

Triedy 7 200 Dobrý

Laboratória 0 0 -

Odborné učebne 1 30 Dobrý

Dielne 1 15 Dobrý

Počítačová trieda 1 16 Dobrý

I-Beam učebňa 3 20 3 kmeňových triedach - dobrý

Gym. rozcvič. 1 Čiastočne vyhovujúci- priebežné zakupovanie

športového náradia a náčinia

Bazén 0

Ihrisko asfaltové 1 Nevyhovujúce rozmerovo, Vzimných mesiacoch ako klzisko.

Multifunkčné ihrisko 1 Dobrý

oddelenia ŠKD 1 20 Dobrý

**b, Materiálne podmienky školy**

**Budova školy:**

Budova školy je po rekonštrukcii v dobrom technickom stave. Chýbajú priestory pre kabinety.

**Stav žiackej knižnice:**

V priestoroch školy sa nachádza spoločná obecná a školská knižnica. Stav knižných jednotiek sa nezmenil. Knižný fond je však naďalej nedostatočný a nevyhnutne potrebuje doplniť o novú modernú literatúru, ktorá by pritiahla detí k čítaniu. Je potrebné rozšíriť ponuku podujatí a knižničných aktivít pre jej zatraktívnenie. Napriek tomu sme venovali pozornosť rastu čitateľskej gramotnosti , sledovali sme rast frekvencie výpožičiek , v priestoroch knižnice a priľahlej triedy (I.A a III.A ), knižnú burzu, súťaže pre deti MŠ a žiakov I. stupňa ZŠ, čitateľské aktivity ŠKD.K využívaniu dostupných knižných fondov sme viedli žiakov II. stupňa cestou vyučujúcich SJL. Žiaci mali možnosť využívať knižný fond aj k tvorbe projektov, ktoré sú k dispozícií v školskej knižnici.

**Vybavenie PC učebne:**

Počítačová učebňa je vybavená 16 počítačmi pre žiakov a jedným centrálnym učiteľským počítačom, dataprojektorom, počítačovými stolami so stoličkami V učebni sú vstavané skrine s uzamykateľnými skrinkami pre vyučujúcich, žiacke stoly so stoličkami. Počítače sú pripojené na internet. Všetky triedy sú pripojené na internet. V popoludňajších hodinách sa počítačová učebňa využívala podľa potreby pre činnosť krúžkov a ŠKD. Správca siete zabezpečoval prevádzku počítačov, sledoval ich využitie a dodržiavanie ochrany pred zneužitím.

**Vybavenie interaktívnej učebne:**

Samostatnú miestnosť pre interaktívnu učebňu nemáme. 3 interaktívne tabule sa využívajú v kmeňových triedach.

**Vybavenie gymnastickej rozcvičovne a ihrísk:**

Gymnastická rozcvičovňa v súčasnosti dostatočne spĺňa podmienky pre výučbu telesnej výchovy (s obmedzením pre loptové hry) a pre potreby športových , pohybových a technicko-branných krúžkov, rôzne pohybové aktivity žiakov, prípravu na športové súťaže. Slúži aj na športové aktivity mládeže a občanov obce Hrabkov v súlade s usmernením zriaďovateľa. Výborné podmienky poskytuje multifunkčné športové ihrisko. Asfaltové ihrisko sa v zimnom období využíva ako klzisko. Postupne sa revitalizuje školský areál tak, aby boli vytvorené možnosti pre športové a rôzne mimovyučovacie aktivity žiakov školy a deti materskej školy počas celého roka.

**Vybavenie školských zariadení : MŠ, ŠKD, ZŠS**

Materská škola svojím vybavením spĺňa požiadavky kladené na zabezpečenie predprimárného vzdelávania detí. Zariadenie školského stravovania zodpovedá požadovaným hygienickým normám a svojím vybavením spĺňa požadované kritéria na prevádzku. ŠKD má vytvorené výborné podmienky pre svoju činnosť, jeho vybavenie sa realizuje z vlastných zdrojov.

Zriaďovateľ, obec Hrabkov, venuje sústavnú pozornosť materiálno-technickému zabezpečeniu školských zariadení, vytváraniu dobrého pracovného a vzdelávacieho prostredia.

**Spôsob realizácie údržby v škole , opatrenia na úsporu energií:**

Základnú údržbu v škole, vrátane školských zariadení, realizuje školník. Škola zmluvne zabezpečuje údržbu a revízie ELI, bleskozvodov, plynových kotlov a komínov. V náväznosti na prevedené revízie ELI boli odstránené všetky zistené závady a v súlade s platnými normami boli vymenené elektrické rozvádzače. Škola je komplexne zateplená. Spotreba zemného plynu však zodpovedá poveternostným podmienkam a dĺžke vykurovacieho obdobia. V budúcnosti bude potrebné uvažovať o termoregulácií v časti základnej školy a zabudovaniu termoregulátorov v triedach a kanceláriách.

***§ 2. ods. 1 m***

**Finančné a hmotné zabezpečenie**

viď Príloha 1

***§ 2. ods. 1 n***

**Plnenie stanoveného cieľa**

Strategické ciele školy a vyhodnotenie ich plnenia

**Oblasť výchovy a vzdelávania**

Skvalitňovať výchovno-vzdelávací proces a výchovné pôsobenie školy. Hlavné ciele školy v oblasti humanizácie výchovno-vzdelávacieho procesu vychádzajú z profilácie absolventov I. a II. stupňa našej školy uvedenej v školskom vzdelávacom programe:

Absolvent I. stupňa ( ISCED1 ) by mal mať osvojené základy čitateľskej, pisateľskej, matematickej prírodovednej a kultúrnej gramotnosti a mal by zvládať primerané základy digitalných kompetencií. Mal by vedieť vyhľadávať a spracovávať informácie z rôznych dostupných zdrojov a tie následne využiť pri príprave na vyučovanie. Mal by mať osvojené základy prvého cudzieho jazyka na primeranej úrovni. Byť schopný vnímať umenie , ceniť si a rešpektovať kultúrno-historické dedičstvo a ľudové tradície späté s regiónom , v ktorom žije. Starať sa a zodpovedať na primeranej úrovni o svoje psychické a fyzické zdravie, byť schopný vytvárať dobré medziľudské vzťahy, vážiť si sám seba i druhých ľudí a vedieť vyjadriť svoj názor. Cieľavedome sa starať a chrániť životné prostredie na miestnej úrovni

Absolvent II. stupňa ( ISCED2 ) by mal byť komunikatívny, dobre ovládať slovenský jazyk, prvý cudzí jazyk a na dobrej úrovni základy druhého cudzieho jazyka. Starať sa o kultúru svojho písomného a ústneho prejavu. Vytvárať dobré medziľudské vzťahy, dbať o zdravý spôsob života, vážiť si sám seba a aj iných, byť usilovný, svedomitý, čestný a samostatný. Uplatniť princíp autonómneho učenia, t.j. schopný vyhľadávať, hodnotiť, poznať a využívať pri učení rôzne zdroje informácií, poznať metódy prírodných vied, diskutovať o prírodovedných otázkach a presadzovať ekologické prístupy v každodennom živote.

Základným cieľom v komplexnom vzdelávaní bolo v školskom roku 2018/2019 zvyšovanie úrovne čitateľskej gramotnosti žiakov. Metodické orgány školy realizovali dielčie úlohy zamerané na rozvíjanie čitateľskej gramotnosti.

Učitelia viedli a usmerňovali žiakov k rozširovaniu poznatkov a vedomosti čítaním krásnej literatúry, dostupnej popularizačnej literatúry, encyklopédií, tlače, časopisov a pod.

Využívali sme interaktívnu tabuľu, internet, počítače, multimediálne programy na vyučovacích hodinách, tvorbu triednych projektov. Uskutočnili sa aktivity v školskej knižnici.

Skvalitňovanie výučby slovenského jazyka:

Formovali sme pozitívny vzťah k spisovnému a zároveň materinskému jazyku, kultivovanému jazykovému prejavu v písomnej i hovorovej forme. Ale aj úcte k používanej nárečovej komunikácií s dôrazom na bohatstvo jazyka v rôznych formách.

Skvalitňovanie výučby CJ:

Škola zabezpečuje získavanie komunikačných kompetencií v dvoch cudzích jazykoch ( anglický jazyk a nemecký jazyk ).

Skvalitňovanie výučby matematiky:

Základným cieľom bolo upevňovanie pozitívneho vzťahu k predmetu, poznaniu väzieb medzi matematikou a inými prírodnými vedami, rozvíjanie medzipredmetových vzťahov. Vysvetľovali sme význam matematiky v rôznych vedeckých odboroch a profesiách, ako aj bežnom praktickom živote. Pri zapájaní žiakov do súťaži sme sledovali, aby súťažiaci, žiaci našej školy, mali radosť z dosiahnutých výsledkov v učení a svojich úspechov v súťažiach.

Rozvíjanie digitálnych kompetencií:

Cieľom školy je, aby všetci končiaci absolventi školy nadobudli požadované digitálne kompetencie.

Rozvíjanie telesnej a športovej výchovy:

Škola ma vytvorené dobré podmienky na rozvoj pohybových aktivít v čase vyučovania i mimo neho. Gymnastická rozcvičovňa poskytuje dostatok možnosti na športové vyžitie žiakov školy, detí materskej školy a činnosť športových a branných krúžkov.Rôzne športové aktivity sa realizovali na viacučelovom ihrisku a na asfaltovom tenisovom ihrisku.

Uplatňovaním netradičných foriem výučby , propagáciou nových a pre žiakov príťažlivých športových činností v rámci výberových tematických celkov sme zatraktivňovali a popularizovali výučbu telesnej výchovy.

Škola sa aktívne zapájala do rôznych športových súťaží. Učitelia viedli žiakov k samostatnosti, angažovanosti pri organizovaní a zabezpečení športových turnajov na škole.

Rozvíjanie dopravnej výchovy:

Vzdelávanie a výchovné ciele v dopravnej výchove boli cielene zamerané na :

- správneho správania sa v dopravných situáciách ako chodci, cyklisti, cestujúci v dopravných prostriedkoch

- osvojenia si základov a spôsobov poskytovania prvej pomoci

- zvládnutia správnych návykov a zručnosti pri jazde na bicykli, kolieskových korčuliach, kolobežke a pod.

- zvládnutie krízových situácií, schopnosť rýchlej a rozumnej komunikácie so záchrannými zložkami

Prvky dopravnej výchovy boli implementované do obsahu jednotlivých predmetov

Podporovanie osobnostného a sociálneho rozvoja žiakov:

V edukačnom procese sme sa sústredili na osvojovanie si pozitívneho hodnotového systému, prosociálneho správania, emocionálnej inteligencie, sociálnych a životných zručnosti. Posilňovali sme korektný a vzájomne rešpektujúci vzťah učiteľov a žiakov. Všetkých zamestnancov školy, žiakov školy a detí materskej školy. Formoval sa pekný vzťah žiakov školy a detí materskej školy.

Dôraz sme kládli na pozitívne hodnotenie a klasifikáciu žiakov , na humanizáciu výchovno-vzdelávacieho procesu.

V tematických výchovno-vzdelávacích plánoch a v zaradených prierezových témach v jednotlivých predmetoch, najmä na hodinách občianskej náuky, sme realizovali aktivity zamerané na posilňovanie tolerancie, na podstatu negatívnych prejavov rasizmu, antisemitizmu, xenofóbie. Na podporu zdravého štýlu života a prevenciu drogových závislosti, prístupnými formami sme realizovali úlohy vo výchove k manželstvu a rodičovstvu.Zapájali sme sa do aktivít zameraných na ochranu zdravia.

Upevňovali sme pozitívny vzťah žiakov k vlastnej rodine, blízkym a spoluobčanom. Propagovali sme a primeranou formou približovali žiakom a deťom kultúrne tradície našich obcí, mikroregiónu a regiónu Šariš. Historické dedičstvo a kultúrne bohatstva kraja, v ktorom žijeme a pracujeme.

Rozširovali sme činnosť dobré fungujúceho školského parlamentu.

Rozvíjanie environmentálneho povedomia:

Poloha školy, nachádzajúcej sa v peknom prírodnom prostredí, pod masívom Braniska, Čiernou horou a Roháčkou determinuje úlohy zaväzujúce k formovaniu a rozvíjaniu kladného a zodpovedného postoja a pozitívneho vzťahu k prírode, ochrane prírodných útvarov, miestnej flóry a fauny. Žiaci školy sa v rámci možností starajú o chránené nálezisko „ Skalka“ a prírodný útvar „Hríb“. Pozitívny vzťah k prírode sme formovali aj počas OŽaZ, LVVK, školských výletov a pod.

Vytváranie kvalitných podmienok pre žiakov so špeciálnymi výchovno-vzdelávacími potrebami:

Škola poskytuje možnosť kvalitného vzdelávania žiakovi s nadaním a žiakom s poruchami učenia.

Pedagogickí zamestnanci vyučovali žiakov so špeciálno-pedagogickými potrebami podľa IVVP a viedli agendu individuálne začlenených žiakov.Škola spolupracovala s CPPPaP Prešov. Zvyšovala sa úroveň spolupráce triedneho učiteľa, výchovného poradcu školy, príslušného učiteľa a rodiča.

Talentovaný žiak bol cielene vedený pri príprave na súťaže a olympiádu.

**Personálna oblasť:**

Snažili sme sa zabezpečiť vysokú odbornosť pedagogických zamestnancov školy s dôrazom na ich ďalšie celoživotné vzdelávanie zamerané na modernizáciu vzdelávania. Základným kritériom zvyšovania kvality výchovno vzdelávacieho procesu a tým aj kvality školy je tvorivý, flexibilný a odborne fundovaný pedagogický zbor schopný aplikovať ciele a zámery školskej politiky v súlade so štátnym a školským vzdelávacím programom. Len odborne zdatný, tvorivý a angažovaný pedagóg je nositeľom obsahovej reformy v škole. Vzhľadom k momementálnej situácii vo financovaní regionálneho školstva, keď normatív nezohľadňuje v plnej miere osobné náklady na viac kvalifikovaných a odborne zdatných učiteľov, nezúčastňovali sa učitelia nového vzdelávania.

Venovali sme sa:

Vytváraniu efektívne pôsobiaceho motivačného prostredia a priaznivej sociálnej klímy v škole.

Dobré pracovné podmienky, pozitívna pracovná klíma, porozumenie , akceptácia a tímová spolupráca sú východiskami k splneniu úloh školskej reformy. Zorganizovali sme spoločné športové a spoločenské akcie.

Náročnú prácu všetkých zamestnancov sme oceňovali podľa možnosti školy v súlade so schváleným systémom , kritériami hodnotenia.

**Materiálno-technická oblasť:**

Zodpovedne sme pristupovali k finančnému hospodáreniu školy, pridelené finančné prostriedky zo štátneho rozpočtu sme vynakladali efektívne, pokračovali sme v systéme úsporných opatrení najmä pri prevádzkových nákladov školy.

***§ 2. ods. 1 o***

**Úspechy a nedostatky**

**Silné stránky**

a) Komplexné zrekonštruované priestory školy

b) Estetická úroveň exteriéru a interiéru školy

c) Spojenie základnej školy a školských zariadení v jednom komplexe

d) Cielene budovaný exteriér školy s športovým a oddychovým zázemím

e) Kvalifikovaní učitelia s odbornosťou vyučovania

f) Dobrá počítačová gramotnosť všetkých pedagogických zamestnancov školy

g) Kvalifkovaný manažment školy

h) Dobrá veková štruktúra pedagogických zamestnancov

i) Záujem mladých a začínajúcich pedagógov o prácu v škole a jej prezentáciu navonok

j) Ochota pedagogických ( ale aj nepedagogických zamestnancov) vzdelávať sa

k) Kvalitné predprimárne vzdelávanie v materskej škole a súčinnosť základnej a materskej školy

l) Výučba cudzích jazykov od 1. ročníka

m) Starostlivosť o individuálne začlenených žiakov

n) Dobrá vybavenosť školy školským nábytkom- žiacke stoly, lavice , učiteľské katedry

o) Dobrá spolupráca VPŠ, triednych učiteľov a rodičov

p) Dobre pracujúci školský klub detí

q) Zvyšujúca sa úroveň práce školského parlamentu

r) Organizácia základného a zdokonaľovacieho plaveckého výcviku pre žiakov 5. a 6. ročníka

s) Organizácia zimného lyžiarskeho výcviku pre žiakov 2. stupňa ZŠ.

t) Vysoká zapojenosť žiakov do vedomostných , športových a technicko-branných súťaží

u) Bohatá tradícia činnosti mladých členov dobrovoľného hasičského zboru

v) Bohatá krúžková činnosť

w) Dlhodobé plnenie projektu Školy podporujúce zdravie

x) Formovanie ekologického myslenia a cítenia žiakov

y) Podpora zriaďovateľa, ktorý rešpektuje a zohľadňuje požiadavky vedenia školy, rodičov a pedagogických

zamestnancov

z) Podpora starostov obcí Hrabkov,podpora Rady školy a Rady rodičov

**Slabé stránky**

a) Nedostatok normatívnych finančných prostriedkov na pokrytie osobných a prevádzkových nákladov

školy

b) Chýbajúce priestory na odborné učebne a kabinety

d) Chýbajúce jazykové laboratórium

e) Obmedzené možnosti čerpania finančných prostriedkov z projektov kvôli nízkemu počtu žiakov

f) Poškodzovanie exteriéru školy, zrekonštruovanej budovy( fasáda), znečisťovanie ihrísk, trávnatých

plôch, donášania odpadu a smetí do areálu školy z obce

g) Slabý záujem niektorých rodičov o vzdelávanie svojich detí

**Príležitosti**

a) Dobrou propagáciou školy prostredníctvom vyučovacích výsledkov a školských aktivít , tvorivej činnosti

ŠKD, dobrej práce ZŠS stabilizovať počet žiakov školy a detí materskej školy

b) Odborné školenia a kurzy

c) Hľadanie možnosti zapojenia školy do finančné nenáročných projektov

**Riziká**

a) Výrazný demografický pokles populácie

b) Znižovanie možnosti investovania do obnovy učebných pomôcok a školského nábytku

***§ 2. ods. 1 p***

**Uplatnenie žiakov**

Všetci žiaci končiaci 9. ročník sa dostali na nimi zvolené školy. Úspešnosť prijimačiek bola 100 %.

***§ 2. ods. 2 a***

**Psychohygienické podmienky**

Rozvrh hodín bol zostavený v súlade psychohygienickými zásadami - rovnomerné rozdelenie vyučovacích predmetov na celý týždeň, počet hodín v jednotlivých dňoch, striedanie vyučovacích predmetov podľa ich náročnosti v jednotlivých dňoch týždňa a počas vyučovacieho dňa, výkonnosť počas týždňa a hygienických hľadísk jednotlivých predmetov.

Vyučovanie v škole začína o 07. 15 hod. v náväznosti na dopravné spoje. SAD zabezpečujúce prepravu žiakov z obcí Krížovany a Ovčie. Začiatok vyučovania je v súlade so školským zákonom . Vyučovanie v škole sa realizuje len v dopoludňajších hodinách. V popoludňajších hodinách sa v škole zabezpečuje bohatá činnosť krúžkov, doučovanie a iné aktivity v súčinnosti s prácou školského parlamentu.

Vedenie školy venuje pozornosť dodržiavaniu hygienických noriem, čistote tried, učební, okolia školy, k vytváraniu adekvátnych podmienok pre prácu žiakov, učiteľov a správnych zamestnancov. Škola dbá na dodržovanie hygieny žiakov, k čomu slúžia povinné hygienické vrecúška. Na plnení tejto úlohy sa aktívne podieľa aj školský parlament.

Teplota v triedach je optimálna, je však potrebné doriešiť reguláciu teploty v triedach situovaných na južnú stranu v jarných mesiacoch zabudovaním ventilov s otáčavou hlavicou.

Elektronické zvonenie nepôsobí na žiakov stresujúco.

Odkladanie obuvi a vrchných odevov je riešené samostatnými šatňovými skrinkami. ( každý žiak má vlastnú skrinku a svoj kľúč.

Škola sa nachádza v peknom prostredí, v bezhlukovej zóne. Okolie školy tvorí rozsiahly školský areál s ihriskami , sadom, miestami na oddych a šport.

Udržovanie areálu je zabezpečujú školník, upratovačky a žiaci s učiteľmi. Trávnaté porasty sa pravidelne kosia, ošetrujú sa kríky a ovocné stromy.

Veľkú pozornosť sme venovali estetickej úprave interiéru školy, estetizácii tried, učební. Priestory boli vyzdobené projektami, žiackymi prácami, propagačnými a informatívnymi nástenkami vyjadrujúce život školy.

V škole sa žiaci učia v 7 triedach . Na I. st. ZŠ sa vyučuje v 2 spojených triedach. Na II. st. ZŠ sa vyučuje v 5 triedach.

V školskom roku 2018/2019 bolo 8 integrovaných žiakov v bežných triedach.

V priebehu hodnoteného obdobia sa sledovala dochádzka zamestnancov a využitie fondu pracovného času. Neprítomnosť na pracovisku bola viac menej podmienená plnením pracovných povinností - školenia, štúdium zamerané na zvyšovanie odbornosti , pracovné porady, pedagogický dozor počas súťaží žiakov.

Vedenie školy sledovalo efektívne využitie vyučovacieho času.

***§ 2. ods. 2 b***

**Voľnočasové aktivity**

|  |
| --- |
| **Názov záujmového krúžku** |
| **Fenomény sveta** |
| **Futbalový** |
| **Hravá slovenčina** |
| **Pytagoras** |
| **S angličtinou okolo sveta** |
| **Strelecký** |
| **ŠKD** |
| **Tvorivé dielne** |

***§ 2. ods. 2 c***

**Spolupráca školy s rodičmi**

Spolupráca školy a rodičov je na primeranej úrovni a je zabezpečená cestou Rady rodičov a aj každodenným kontaktom rodičov s triednymi učiteľmi. Rada rodičov (RZ) spolu s vedením školy a pedagogickým zborom spolupracovala pri výchove a vzdelávaní v súlade s požiadavkami školskej reformy, modernizácie a zefektívnenia edukačného procesu a pri zabezpečení ochrany práv dieťaťa v zmysle Deklarácie práv dieťaťa. Rada rodičov oceňovala aktivity školy pri zapájaní žiakov do vedomostných, športových súťaži a poskytovala finančné prostriedky na cestovné a ocenenie úspešných žiakov školy. Na veľmi dobrej úrovni je spolupráca s obecnými úradom Hrabkov - ako zriaďovateľom školy.

***§ 2. ods. 2 d***

**Spolupráca školy a verejnosti**

**Subjekty úzkej spolupráce školy:**

**Rada rodičov -** ako výkonný orgán zastupujúci rodičov. Bola zabezpečená informovanosť rodičovskej verejnosti o všetkých aktivitách , edukačnom procese a hodnotení žiakov. Prispieva k tomu aj kvalitná internetová stránka školy. Boli vypracované požiadavky na čerpanie finančných prostriedkov z rozpočtu Rady rodičov a zabezpečená ich kontrola. Podporovali sme neformálne stretnutia rodičov na pôde školy.

Rada školy - je samosprávny orgán ustanovený zákonom. Rade školy bol predložený Plán hlavných úloh školy na príslušný školský rok, správa o výsledkoch a podmienkach výchovno-vzdelávacej činnosti školy na vyjadrenie a schválenie, informácie o rozpočte a finančnom hospodárení školy, informácia o plnení Plánu kontinuálneho vzdelávania, tvorbe vnútorných smerníc školy, atď..

**Zriaďovateľ:**Obec Hrabkov vykonáva prenesené kompetencie štátu v oblasti výchovy a vzdelávania a originálne kompetencie v oblasti predprimárneho vzdelávania detí materskej školy, výchovného programu v školskom klube detí a zabezpečenia stravovania v Zariadení školského stravovania.

Vzťahy zriaďovateľa a ZŠ s MŠ Hrabkov 159 sú založené na principe korektnosti, vzájomnej pomoci a spolupráci.

V úzkej spolupráci sme zabezpečovali chod celej školy, a to po stránke finančnej a materiálnej, najmä z hľadiska vybavenosti školských zariadení, údržby budovy, odstraňovania kolaudačných závad, revíziách, prevádzkovania multifunkčného ihriska. Spolupracovali sme pri realizovaní športových aktivít mládeže a obyvateľov obce, pri realizácií kultúrnych podujatí obce.

**Metodicko - poradenské centrum Prešov:**

Využívali sme ponuky pri ďalšom vzdelávaní pedagogických zamestnancov.

**CPPPaP Prešov:**

Využívali sme odbornú pomoc špeciálneho pedagóga, školského psychológa.

**Úrad práce , sociálnych veci a rodiny.**

**Stredné školy:** Spolupracovali sme pri výbere profesijného zamerania. Rodičia žiakov boli informovaní o možnostiach individuálných návštev na SŠ, čo aj využívali.

Spolupracovali sme pri organizovaní besied, neformálnych stretnutí, organizovaní športových súťaží a pod.

Vzájomné vzťahy medzi školou a žiakmi sú na dobrej úrovni. Žiaci chodia do školy bez stresov a zo strany učiteľov sa stretávajú s veľkou ústretovosťou a ochotou pomôcť a poradiť

**Záver**

Vypracoval: PaedDr. Radoslav Ruščák

V Hrabkove, 30. augusta 2019

Správa prerokovaná v pedagogickej rade dňa: 30.9.2019

**Vyjadrenie rady školy**

Správa prerokovaná v Rade školy

**Schválenie zriaďovateľom školy**

Vyjadrenie zriaďovateľa: schvaľujem

p. Jaroslav Hovančák v.r. , starosta obce